Yozgi Olimpiada oʻyinlari 2020 taqvimi. Tokio 2020 yozgi olimpiadasi taqvimi 2018-yil 18-iyunda Xalqaro Olimpiya Qo'mitasi tomonidan tasdiqlangan. Dastlab unda suzish, suvga sakrash va sinxron suzish boʻyicha bahslar kiritilmagan edi. Dastlabki toʻliq taqvim boʻyicha yozgi olimpiada 2020-yil 22-iyuldan 9-avgustgacha deb belgilangandi. 2021-yilga koʻchirilgandan soʻng, hafta kunlari oʻzgarmay qolishini taʼminlash uchun olimpiada 2021-yil 21-iyul sanasidan 8-avgustgacha oʻtkaziladigan boʻldi. Quyidagi jadvalda 2021-yilda oʻtkaziladigan Tokio 2020 yozgi olimpiadasining taqvimi keltirilgan. Barcha vaqtlar Tokio vaqti (UTC+9) bilan koʻrsatilgan.